b"\n_START_ARTICLE_\nStreet Fighter IV\n_START_SECTION_\nPelaaminen\n_START_PARAGRAPH_\nStreet Fighter IV:n pelimekaniikaltaan samanlainen kuin sarjan edellisiss\xc3\xa4 peleiss\xc3\xa4. 1UP.comin peliarvostelija Stephen Klecknerin mukaan peliss\xc3\xa4 on Super Street Fighter II Turbon pelattavuus Street Fighter III 3rd Striken uudistuksilla. Peliss\xc3\xa4 on Street Fighter -sarjalle tyypillinen kuuden painikkeen ohjaustekniikka, joista kolme painiketta on erivahvuisille potkuille ja kolme erivahvuisille ly\xc3\xb6nneille. Pad-ohjaimen tatin heiluttaminen tiettyyn suuntaan ja samanaikainen tietyn n\xc3\xa4pp\xc3\xa4imen painaminen k\xc3\xa4ynnist\xc3\xa4\xc3\xa4 pelaajahahmolta erikoishy\xc3\xb6kk\xc3\xa4yksen. Pelimekaniikkaa uudistettu eritt\xc3\xa4in voimakkailla Ultra Combo -hy\xc3\xb6kk\xc3\xa4yksill\xc3\xa4, joiden onnistuessa kamera irtaantuu perinteist\xc3\xa4, sivuttaisesta kuvakulmasta ja esitt\xc3\xa4\xc3\xa4 pelaajalle dynaamisen, elokuvamaisen animaatiop\xc3\xa4tk\xc3\xa4n._NEWLINE_Graafisesti Street Fighter IV on yhdistelm\xc3\xa4 eri tekniikoita. Pelaajahahmoilla on kolmiulotteiset hahmomallit, joiden kasvonpiirteet on animoitu vaihtumaan hahmoon kohdistuvista hy\xc3\xb6kk\xc3\xa4yksist\xc3\xa4. Pelin kent\xc3\xa4t on kuitenkin kuvattu sivultap\xc3\xa4in kaksiulotteisesti, vaikka tiettyjen hy\xc3\xb6kk\xc3\xa4ysten aikana kamerakulma vaihtuu korostamaan liikkeiden dramaattisuutta. Street Fighter IV:n graafinen suunnittelu on tehty tyylitetyll\xc3\xa4 cel-shading-grafiikalla korostamaan pelin sarjakuvamaista, v\xc3\xa4rik\xc3\xa4st\xc3\xa4 ilmett\xc3\xa4. Pelin grafiikassa on my\xc3\xb6s visuaalisia erikoistehosteita, jotka ovat japanilaista kalligrafiaa muistuttavia, mustemaisia l\xc3\xa4iski\xc3\xa4 ja suhkeita. Pelin arcade-pelimuodon anime-tyyliset v\xc3\xa4lin\xc3\xa4yt\xc3\xb6kset loi Studio 4\xc2\xb0C, joka my\xc3\xb6s animoi Street Fighter IV Collector's Editionin lis\xc3\xa4ominaisuuksiin kuuluneen, 65-minuuttisen elokuvan Street Fighter IV: The Ties That Bind.\n_START_SECTION_\nSuper Street Fighter IV\n_START_PARAGRAPH_\nSuper Street Fighter IV on peliin vuonna 2010 julkaistu p\xc3\xa4ivitysversio.\n_START_SECTION_\nUltra Street Fighter IV\n_START_PARAGRAPH_\nUltra Street Fighter IV on peliin vuonna 2014 julkaistu p\xc3\xa4ivitysversio.\n_START_SECTION_\nHahmot\n_START_PARAGRAPH_\nStreet Fighter IV:n hahmokaarti koostuu yhteens\xc3\xa4 25:st\xc3\xa4 eri hahmosta. Peliss\xc3\xa4 esiintyv\xc3\xa4t Street Fighterin hahmoista Gen, Ken, Sagat ja Ryu. Kaikki Street Fighter II:n esittelem\xc3\xa4t hahmot (Balrog, Blanka, Chun-Li, Dhalsim, E. Honda, Guile, M. Bison, Vega ja Zangief) ovat mukana Street Fighter IV:ss\xc3\xa4. Super Street Fighter II:sta paluun tekev\xc3\xa4t Akuma, Cammy ja Fei-Long. Street Fighter II -sarjan hahmokaartista puuttuvat vain Dee-Jay ja T. Hawk, joiden on kuitenkin vahvistettu palaavan Super Street Fighter IV:ssa. Street Fighter Alpha -sarjasta esiintyv\xc3\xa4t Dan, Rose ja Sakura. Peliss\xc3\xa4 esiintyy kuusi uutta hahmoa: muistinmenetyksest\xc3\xa4 k\xc3\xa4rsiv\xc3\xa4 ranskalainen vapaaottelija Abel; yhdysvaltalainen CIA-agentti Crimson Viper; meksikolainen vapaapainija El Fuerte; yhdysvaltalainen ylipainoinen motoristi Rufus; Ryun ja Ken Mastersin sensei Gouken; ja pelin p\xc3\xa4\xc3\xa4konna, asevalmistaja S.I.N.:n p\xc3\xa4\xc3\xa4johtaja Seth. Goukenin hahmo esiteltiin jo Street Fighter II: Ryu -mangassa, mutta Street Fighter IV on h\xc3\xa4nen ensiesiintymisens\xc3\xa4 pelattavana hahmona. _NEWLINE_Pelin hahmoista Akuma, Cammy, Dan, Fei-Long, Gen, Gouken, Rose, Sakura ja Seth esiintyv\xc3\xa4t pelihahmoina vain konsoli- ja tietokoneversioissa. Akuma, Gouken ja loppuvastus Seth ovat salaisia hahmoja, joiden avaaminen vaatii pelaajalta tyypillist\xc3\xa4 vaativamman pelisuorituksen. Pelin anime-v\xc3\xa4lin\xc3\xa4yt\xc3\xb6ksiss\xc3\xa4 esiintyv\xc3\xa4t my\xc3\xb6s edellisten Street Fighter -pelien pelaajahahmoista Sagatin oppipoika Adon (Street Fighter ja Street Fighter Alpha), kuolleeksi julistettu Guilen paras yst\xc3\xa4v\xc3\xa4 Charlie (Street Fighter Alpha) sek\xc3\xa4 kiinalaiskaksoset Yun ja Yang (Street Fighter III). Sarjan vakituisista ei-pelaajahahmoista v\xc3\xa4lin\xc3\xa4yt\xc3\xb6ksiss\xc3\xa4 esiintyv\xc3\xa4t Ken Mastersin vaimo Eliza ja Cammy Whiten esimies eversti Keith Wolfman."